Saksamaal panid genealoogiale kui teadusele aluse XVIII sajandil N. Ritterhausen, K. M. Spener, J. V. Imhof ja J. Ch. Gatterer. Viimase teos "Abriss der Genealogie" (1788) sai üheks kandvamaks tööks genealoogia kujunemisel teaduseks. Ka Saksamaal anti välja teatmikke valitsejate ja aadliperekondade - sugukondade kohta. Mainekamad olid neist "Gotaischer Kalender" ja "Almanach de Gotha",millest kuni 1943. aastani ilmus viis köidet. Neist esimene - "Hofkalender" - ilmus 1763.a. Nimetatud väljaannete jätkuks võib pidada Saksa Liitvabariigis alates 1951.a. välja antavat käsiraamatut "Genealogisches Handbuch der Adels".